Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: A helyi adókról szóló 1990. évi C. törvény (a továbbiakban: Htv.) preambuluma a helyi önkormányzatok alapvetõ
Paragraph Index: 282

3. A helyi önkormányzat által kiszabott adók megfizetése minden adókötelezettség alá esõ helyi lakos kötelessége. Az önkormányzati képviselõk (illetve a bizottságok nem képviselõ tagjai) különös felelõsséggel tartoznak azért, hogy az önkormányzat által elrendelt adók mindenkitõl behajthatók legyenek. Ha épp azok közül tagadják meg egyesek ezek teljesítését, akik kialakították, meghatározták a helyi adókat, ez a hozzáállás lényegesen befolyásolhatja a többi adókötelezett magatartását. Ha sokan követik a képviselõik ilyen „példáját”, ez jelentõs bevételkiesésekhez vezethet. Mindez pedig súlyosan veszélyeztetheti a helyi közügyekkel összefüggõ önkormányzati feladatok ellátását. Az Ötv. 19. § (1) bekezdése szerint: a helyi önkormányzati képviselõk tevékenységüket „a település egészéért vállalt felelõsséggel” választóik érdekében végzik. Ebbõl adódóan az önkormányzati képviselõk (és a bizottságok nem képviselõ tagjai) felelõssége arra is kiterjed, hogy saját példamutató magatartásukkal is elõsegítsék a helyi közügyekkel összefüggõ önkormányzati feladatok ellátását. Ebbõl adódóan nem tartom elfogadhatónak azokat az érveket, melyek csak a képviselõk testületi ülésekrõl való távolmaradását, a testületi döntéshozatalból való távolmaradását, stb. tekinti olyan jellegû kötelezettségszegésnek, amelyek indokolhatják a tiszteletdíj, természetbeni juttatás mérséklését, megvonását. A kötelezettségek ilyen leszûkítése megítélésem szerint nem egyeztethetõ össze a képviselõi tevékenységnek „a település egészéért vállalt felelõsséggel való” ellátásának elvével. Továbbá: ha „[a] települési képviselõk jogai és kötelezettségei azonosak.” [Ötv. 19. § (1) bekezdés harmadik mondata] joggal vetõdik fel az a kérdés, hogy kötelezettségeiket nem teljesítõknek lehetnek-e a (tiszteletdíjjal kapcsolatos) jogai azonosak a kötelezettségeiket teljesítõ képviselõkével. Ha elfogadjuk, hogy „a tiszteletdíj a képviselõi — bizottsági — munka és felelõsség elismeréséül szolgál”, [24/1997. (IV. 25.) AB határozat, ABH 1997, 475.] joggal várható el a képviselõtõl, hogy a helyi önkormányzattal szembeni kötelezettségeit is példamutató módon teljesítse, azaz ne álljon fenn az önkormányzattal szembeni — 60 napot meghaladó — köztartozása, s e téren is képviselõi tisztségéhez méltó magatartást tanúsítson. Mindezekre tekintettel nem tartom az Alkotmány 44/A. § (2) bekezdésével ellentétesnek a határozattal megsemmisített rendelkezést, mivel álláspontom szerint Ör.

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes